coco de mer
Store norske leksikon,Biologi,Planteriket,Dekkfrøete planter,Enfrøbladete planter,Palmeordenen,Palmefamilien,Lodoicea
Coco de mer er frøene av seychellpalmen, som vokser på Seychellene. De blir inntil halvmeterlange og veier normalt 1–18 kg (opptil 30 kg er rapportert). Det er de største frøene i planteriket, og det tar 7–8 år før de blir modne.
Frøene var kjent lenge før selve palmen ble oppdaget på Seychellene. De drev i land i India og på Maldivene, og folk trodde at de stammet fra en plante som vokste på havets bunn, derav navnet. På grunn av sin form ble de i India oppbevart i templene som fruktbarhetssymboler. Når nøttene ble solgt som suvenirer til sjøfolk, ble de gjerne polert etter at det ytre frukthylsteret var fjernet.Navnet 'coco de mer' kan også referere til selve planten, altså seychellpalme. Les mer i Store norske leksikon palme Seychellene fruktbarhet